V tomto prípade nenastáva devolutívny účinok odvolania. Zákon ustanovuje pre uplatnenie tohto procesného inštitútu tri podmienky: 1) prvostupňový orgán vyhovie odvolaniu v celom rozsahu, 2) rozhodnutie vydané v rámci autoremedúry sa nedotkne iného účastníka, 3) súhlasia s ním ostatní účastníci. Uplatnenie autoremedúry je fakultatívne a správny orgán sa v rámci voľnej úvahy rozhodne sám, či tento inštitút uplatní alebo nie.
Konanie o sťažnosti môže skončiť už vo svojej prvej fáze, ak orgán, proti ktorého uzneseniu sťažnosť smeruje, použije autoremedúru. Autoremedúra (§ 190 TP) umožňuje vyhovieť sťažnosti priamo orgánom, ktorý napadnuté uznesenie vydal.
Čentéš, J. a kol.: Trestné právo procesné. Osobitná časť. II. vydanie. Šamorín: Heuréka, 2022
postup, pri ktorom môže prvostupňový orgán opraviť svoje vlastné [[Term:rozhodnutie|rozhodnutie]] v rámci konania o podanom opravnom prostriedku proti tomuto rozhodnutiu
PODĽA: Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.